Төсөл

**МОНГОЛ УЛСЫН ХУУЛЬ**

**ШҮҮГЧИЙН ЭРХ ЗҮЙН БАЙДЛЫН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

 **1 дүгээр зүйл.**Шүүгчийн эрх зүйн байдлын тухай хуулийн 17 дугаар зүйлийн 17.1 дэх хэсэгт дор дурдсан агуулга бүхий 17.1.8 дахь заалт нэмсүгэй.

 “17.1.8.Үндэсний аюулгүй байдлын зөвлөмж гарсан. ”

 **2 дугаар зүйл.** Шүүгчийн эрх зүйн байдлын тухай хуулийн 17 дугаар зүйлд дор дурдсан агуулгатай 17.4 дэх хэсэг нэмсүгэй.

 “17.4.Үндэсний аюулгүй байдлын зөвлөмжийг Ажлын алба нь Шүүхийн ерөнхий зөвлөлд нэн даруй хүргүүлнэ.

 **3 дугаар зүйл.**Шүүгчийн эрх зүйн байдлын тухай хуулийн 18 дугаар зүйлийн 18.5 дахь хэсэгт дараах агуулга бүхий “Түүнчлэн энэ тухай Үндэсний аюулгүй байдлын зөвлөмж гарсан бол заавал хэлэлцэнэ”. гэсэн 2 дахь өгүүлбэр нэмсүгэй.

 **4 дүгээр зүйл.**Энэ хуулийг баталсан өдрөөс нь эхлэн дагаж мөрдөнө.

**ГАРЫН ҮСЭГ**

Төсөл

**МОНГОЛ УЛСЫН ХУУЛЬ**

**ПРОКУРОРЫН ТУХАЙ ХУУЛЬД НЭМЭЛТ ОРУУЛАХ ТУХАЙ**

 **1 дүгээр зүйл.** Прокурорын тухай хуулийн 46 дугаар зүйлийн 46.6 дахь хэсэгт дор дурдсан агуулга бүхий 46.6.4 дэх заалт нэмсүгэй.

 “46.6.4. Үндэсний аюулгүй байдлын зөвлөмж гарсан.

 **2 дугаар зүйл.**Энэ хуулийг баталсан өдрөөс нь эхлэн дагаж мөрдөнө.

**ГАРЫН ҮСЭГ**

Төсөл

**МОНГОЛ УЛСЫН ХУУЛЬ**

**АВЛИГЫН ЭСРЭГ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

 **1 дүгээр зүйл.**Авлигын эсрэг хуулийн 22 дугаар зүйлийн 22.4 дэх хэсгийг дор дурдсанаар өөрчлөн найруулсугай.

 “22.4.Авлигатай тэмцэх газрын дарга, дэд дарга гэмт хэрэгт холбогдсон, түүнчлэн энэ хуулийн 31.2-т заасны дагуу баривчлагдсан бөгөөд Улсын ерөнхий прокурор түүний бүрэн эрхийг нь түдгэлзүүлэх тухай санал, эсхүл Монгол Улсын Ерөнхийлөгч Үндэсний аюулгүй байдлын зөвлөмжийг Улсын Их Хуралд оруулсан бол уг саналыг хүлээж авснаас хойш 14 хоногийн дотор хэлэлцэж шийдвэрлэнэ.”

 **2 дугаар зүйл.**Энэ хуулийг баталсан өдрөөс нь эхлэн дагаж мөрдөнө.

**ГАРЫН ҮСЭГ**